Forslag til "Lokalplan nr. 346 - Landsbyen [adresse]" 
Sagsfremstilling 
63.       Forslag til "Lokalplan nr. 346 - Landsbyen [adresse]" - Åbent 
  
  
SAGENS INDHOLD 
Teknik og Kultur har udarbejdet ”Forslag til lokalplan nr. 346 - Landsbyen [adresse]”. Lokalplanen er udarbejdet på 
baggrund af LAG-projektet – Landsbyudviklingsplaner (LUP’erne), der afdækkede et stort ønske om at kunne tilbyde 
udbygningsmuligheder i landsbyen. 
  
Lokalplanen omfatter hele landsbyen [adresse], med undtagelse af kirken og en udvidelse af kirkegården, der er 
omfattet af en anden lokalplan. Planforslaget tager udgangspunkt i den eksisterende landsby og de ønsker, der er til 
udbygning. Udbygningen foregår indenfor den eksisterende landsbyafgrænsning. 
  
Lokalplanen inddeler [adresse] i seks delområder; fire delområder til nybyggeri: ét delområde bestående af den 
eksisterende landsbybebyggelse og et delområde med grønne arealer: 
· Delområde I: En eksisterende landbrugsejendom, der nedrives, samtidig med, at der muliggøres udbygning med 
ny bebyggelse bestående af ni tæt-lav og syv åben-lav boliger. 
· Delområde II: Et ubebygget areal beliggende overfor [adresse], der kan bebygges med tre åben-lav boliger. 
· Delområde III: Et nedlagt landbrug, der kan udstykkes og bebygges med otte åben-lav boliger. 
· Delområde IV: En eksisterende landbrugsejendom, som kan nedrives og herefter udstykkes og bebygges med tre 
åben-lav boliger. 
· Delområde V: Den eksisterende landsbybebyggelse. 
· Delområde VI: Grønne kiler, som sikrer ind- og udkig til det omgivende landskab og som friholdes for bebyggelse. 
  
I delområderne I til IV kan der udstykkes i alt 22 nye parcelhusgrunde og muliggør opførelse af ni tæt-lave grunde. 
Kommuneplan 13 angiver mulighederne for udbygningstakten i landsbyerne. Byggetakten i udpegede landzonebyer 
må normalt ikke overstige 10 boliger over fire år, og udbygningen skal foregå inden for landsbyafgrænsningen. 
Byggeriet i landsbyer må ikke blive af et sådant omfang, at der er tale om egentlig byudvikling, som begrænser 
mulighederne for at udvikle centerbyerne. 
  
Lokalplanområdet ligger i landzone og skal forblive i landzone. 
  
  
 
Teknik- og 
Miljøudvalget 
2. juni 2014 
Sagsnr. 710-2013-
5216 
Dok.nr. 710-2014-
85972 
Sagsbehandler 
DPJLB 
  
Tidl. politisk behandling 
  
Forventet sagsgang 
TM-U, ØK, BY 
Lovgrundlag 
Planloven 
VURDERING 
Formålet med lokalplanen er at fastlægge bestemmelser for den samlede udvikling af [adresse] under hensyn til 
landsbyens nuværende karakter. Der gives mulighed for udstykning af byggegrunde samt fornyelse af eksisterende 
bebyggelse, alt under hensyn til det eksisterende landsbymiljø. Sidstnævnte afspejler sig blandt andet i, at 
bebyggelsen muliggøres i mindre, adskilte projekter, som er tilpasset den eksisterende ejendoms- og 
bebyggelsesstruktur i landsbyen.  
  
På baggrund af en indledende screening af lokalplanen vurderes det, at de miljømæssige konsekvenser, der følger 
af lokalplanens gennemførelse, er af en sådan karakter, at udarbejdelse af en egentlig miljøvurdering ikke er 
nødvendig. 
  
INDDRAGELSE/KOMMUNIKATION 
Borgerinddragelse og kommunikation sker efter reglerne i planloven. I forbindelse med udarbejdelse af LUP’en 
(landsbyudviklingsplanen) har der været en tæt dialog med repræsentanter for landsbyen og afholdt møder, hvor hele 
landsbyen har været inviteret. Under lokalplanudarbejdelsen har der ligeledes været en tæt dialog med ansøgerne 
om de enkelte udviklingsprojekter. Det er et selvstændigt formål med planloven, at offentligheden i videst muligt 
omfang inddrages i planlægningen. 
  
Når Byrådet har godkendt lokalplanforslaget, skal det offentliggøres. Offentliggørelsen sker digitalt på kommunens 
hjemmeside med en indsigelsesfrist på mindst otte uger. I denne sag foreslås en høringsperiode på 11 uger på 
grund af sommerferien. 
  
ØKONOMISKE KONSEKVENSER 
Vedtagelsen af lokalplanen medfører ingen direkte eller afledte udgifter for Favrskov Kommune. 
  
INDSTILLING 
Teknik- og kulturdirektøren indstiller til Byrådet: 
  
1.   At forslag til ”Lokalplan nr. 346 – Landsbyen [adresse]” godkendes og fremlægges i offentlig høring i 11 uger. 
  
BESLUTNING 
  
Bilag 
  
  
  
  
Teknik- og Miljøudvalget, 2. juni 2014: 
Fraværende: Jean Olsen 
  
Indstilles godkendt. Kenn Danielsen kan ikke tiltræde indstillingen, idet han er imod, at der kommer så mange 
parcelhuse i en lille landsby med Christoffer Laursen karakter. 
Forslag til "Lokalplan nr.  346 - Landsbyen 
[adresse]" 
710-2014-122429 
